אייסאפ רוקי

ראקים נקש מאיירס (באנגלית: Rakim Nakache Mayers; נולד ב-3 באוקטובר 1988), המוכר בשם הבמה אייסאפ רוקי (מעוצב כ-A$AP Rocky), הוא ראפר אמריקאי מהארלם, ניו יורק. מאיירס חבר בהרכב ההיפ הופ אייסאפ מוב, ממנה אימץ את שם הבמה שלו.

בשנת 2011 הוציא רוקי לאור את מיקסטייפ הבכורה שלו, Live. Love. ASAP. הצלחת המיקסטייפ הובילה לחוזה הקלטות עם חברות התקליטים RCA רקורדס וסוני מיוזיק אנטרטיינמנט. ב-2013 הוציא את אלבום האולפן הראשון שלו, Long. Live. ASAP, שזכה לשבחים רבים ממבקרי המוזיקה והגיע למקום הראשון במצעד האלבומים האמריקאי בילבורד 200.

== ביוגרפיה ==
ראקים מאיירס נולד ב-3 באוקטובר 1988 בשכונת הארלם שבניו יורק, לאב מהגר מברבדוס. הוא נקרא על שם הראפר ראקים. בגיל שמונה החל רוקי לעסוק בראפ ולמד לעשות זאת מאחיו הגדול. כשהיה בן 12, אביו נכנס לכלא על סחר בסמים. כשמאיירס היה בן 13, נהרג אחיו בהארלם, מה שגרם לו לקחת את עיסוק הראפ ברצינות רבה יותר. מאיירס הושפע בילדותו מהלהקות בון ת'אגס אנד הארמוני, וו טאנג קלאן, ראן די אם סי ומוב דיפ.

בגיל 15 חי יחד עם אמו במקלטים לחסרי בית, ומכר קוקאין בברונקס. לאחר זמן מה עבר לניו ג'רזי.

== קריירה ==
בשנת 2007 הצטרף רוקי להרכב אייסאפ מוב מהארלם המורכב מראפרים, מפיקים, במאי קליפים ומעצבי אופנה, שחולקים תחומי עניין דומים במוזיקה, באופנה ובאמנות.<ref name="vvblogs"></ref><ref></ref> ASAP הם ראשי תיבות של "Always Strive and Prosper" ("תמיד תשאף ותצליח"). בשנת 2011 יצא מיקסטייפ הבכורה שלו, Live. Love. ASAP, שזכה לתשומת לב חיובית.<ref></ref>

בתחילת פברואר 2012 הופיע אייסאפ רוקי יחד עם הראפר קנדריק לאמאר במופע חימום של סיבוב ההופעות של דרייק, The Club Paradise Tour.<ref></ref> ביולי, הופיע רוקי בפסטיבל המוזיקה של פיצ'פורק.<ref name="Lipshutz0714"></ref> בהמשך השנה, הופעת הבכורה שלו בטלוויזיה בתוכנית האירוח "לייט נייט עם ג'ימי פאלון" תוכננה ל-20 ביולי, אך הוא נעצר בלילה שלפני, עקב מעורבותו בקטטה עם האמן iRome במנהטן. לבסוף, הוא הופיע בתוכנית ב-21 באוגוסט, וביצע את השיר "Goldie".<ref name="Lipshutz07142"></ref><ref name="nybrawl2012"></ref><ref></ref> ב-6 בספטמבר 2012 ביצע בטקס פרסי הווידאו קליפים של MTV את גרסת הרמיקס של השיר "(Cockiness (Love It" יחד עם ריהאנה.אייספ רוקי באוקטובר 2013.

את אלבומו הראשון של רוקי, Long. Live. ASAP, הפיקו, בין היתר, קלאמס קסינו, היט-בוי וג'ואי ביץ. הסינגל הראשון מתוך האלבום, "Goldie", יצא ב-27 באפריל 2012.<ref></ref> ב-27 באוגוסט, הוציא ההרכב אייסאפ מוב מיקסטייפ בשם Lords Never Worry.<ref></ref> באוקטובר, יצא הסינגל השני מתוך אלבום הבכורה שלו, "Fuckin' Problems" בהשתתפותם של דרייק, 2 צ'יינז וקנדריק לאמאר, שהיה לשירו הראשון של רוקי שהגיע לעשירייה הפותחת במצעד הבילבורד הוט 100. האלבום יצא ב-15 בינואר 2013, וזכה לרוב לביקורות חיוביות ממבקרים.<ref></ref> האלבום הגיע לצמרת מצעד בילבורד הוט 100, עם 139,000 עותקים בשבוע הראשון לצאתו בארצות הברית.<ref></ref> עד לאפריל 2013, מכר האלבום 312,000 עותקים.

ב-16 במרץ 2014, הודיע רוקי כי הוא עובד על אלבומו השני, אלבום המשך לאלבום הבכורה. האלבום, At. Long. Last. ASAP, יצא לאור במאי 2015.<ref></ref> הוא כולל הופעות אורח של ג'ו פוקס, פיוצ'ר, קניה וסט, ליל ויין ואמנים נוספים. האלבום הגיע היישר אל המקום הראשון במצעד הבילבורד 200. ב-22 ביוני 2015 יצא השיר "Good for You" של הזמרת סלינה גומז בו התארח. ב-2015 שיחק בסרט הנעורים "דופ", בתפקיד דום, ובשנת 2016 התארח בסדרת הטלוויזיה "אנימלס" ובסרט "זולנדר 2".<ref></ref>

בשנת 2018 יצא אלבומו השלישי, Testing. האלבום זכה לביקורות חיוביות והגיע למקום הרביעי במצעד הבילבורד 200.<ref></ref><ref></ref><ref name="Billboard 200"></ref> מתוך האלבום הצליח הסינגל "Praise the Lord (Da Shine)" בהשתתפות הראפר הבריטי סקפטה, שהגיע למקום ה-45 במצעד הבילבורד הוט 100, מכר למעלה משני מיליון עותקים וזכה בתואר הפלטינה הכפולה מאיגוד תעשיית ההקלטות האמריקאי.

== חיים אישיים ==
בסוף 2011 החל רוקי לצאת עם הראפרית האוסטרלית איגי אזליה. אזליה אישרה כי הם נמצאים במערכת יחסים בריאיון עם מגזין Vibe בינואר 2012. ביולי 2012 הודיע רוקי שהם נפרדו.

ב-2012 רוקי עבר לסגנון חיים טבעוני. הוא הצהיר על כך בסינגל שלו "Babushka Boy" שיצא בשנת 2019.

באפריל 2013 החל רוקי לצאת עם הדוגמנית האמריקאית שאנל אימן, וביוני 2014 השניים נפרדו. ב-2016 אישר רוקי שהוא והדוגמנית קנדל ג'נר בזוגיות, לאחר מספר שנים של ידידות טובה. לאחר שלוש שנים, השניים נפרדו.<ref></ref> בתחילת 2020 החל לצאת עם הזמרת ואשת העסקים ריהאנה ולהם בן.<ref></ref>

== דיסקוגרפיה ==
===אלבומי אולפן===
* 2013 Long. Live. ASAP
* 2015: At. Long. Last. ASAP
* 2018: Testing

===מיקסטייפים===
* 2011: Live. Love. ASAP

== קישורים חיצוניים ==

* 

== הערות שוליים ==

קטגוריה:ניו יורק: אישים
קטגוריה:זמרים אמריקאים
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:במאי וידאו קליפים אמריקאים
קטגוריה:אמני RCA רקורדס
קטגוריה:אמריקאים שנולדו ב-1988